Anne Hébert

Anne HÉBERT (naskita la 1-an de aŭgusto 1916, en Sainte-Catherine-de-Fossambault; mortinta la 22-an de januaro 2000, en Montrealo) estis franclingva kanada verkistino, poetino, romanverkisto, dramisto kaj scenaristo, kiu verkis en la franca lingvo. 

Inter ŝiaj plej gravaj verkoj estas la novelaro Le Torrent (1950), la poemaro Le Tombeau des rois (1960), kaj la romanoj Les chambres de bois (1958) kaj Kamoraska (1970). Ŝia verko havis signifan influon sur la kebekan literaturon kaj estis honorita per multaj premioj el franclingvaj landoj, inkluzive de tri Prix du Gouverneur général kaj la Prix Femina.

 Vivo 
Filino de provinca oficisto kaj fama literatura kritikisto, Maurice Lang-Hébert (1888-1960), ŝi devenis flanke de sia patrino de la unuaj setlantoj de franca Kanado, la Grafoj de Kamouraska, epizodo el kies historio servis kiel bazo por ŝia samnoma historia romano (1970). Ŝia kuzo estis la verkisto Hector de Saint-Denis Garneau.

Ŝi komencis eldoni en 1937. Ŝiaj libroj de poezio kaj "gotika" prozo, inkluzive de kelkaj el ŝiaj pli postaj plej konataj verkoj, konfuzis kaj maltrankviligis kanadajn eldonistojn, multaj el kiuj estis publikigitaj je ŝia propra elspezo. De 1950, ŝi laboris por Radio-Kanado, kaj de 1954 ĝis 1960, ŝi laboris kiel scenaristino. De la mezo de la 1950-aj jaroj, ŝi publikigis kaj loĝis intermite en Parizo. En 1965, post la morto de ŝia patrino, ŝi translokiĝis tien dum pluraj jardekoj. Ŝi revenis al Montrealo en 1998.

En 1978, la Ĉefministro de Kebekio, René Lévesque, ofertis al Hébert la pozicion de Vicgubernatoro de Kebekio; ŝi malakceptis. En 1989, la franca ĉefministro, Michel Rocard, nomumis ŝin al la Conseil supérieur de la langue française. 

 Referencoj 

 Eksteraj ligiloj 

 La eniro pri Anne Hébert en La Kanada Enciklopedio
 Anglalingva traduko de unu el la poemoj de Hébert: Woman Bathing (Virino bananta)

Kategorio:Premiitoj per premio Femina
Kategorio:Oficiroj de la nacia Ordeno de Kebekio
Kategorio:Membroj de la Reĝa Societo de Kanado
Kategorio:Kamaradoj de la Ordeno Kanada
Kategorio:Kanadaj verkistoj
Kategorio:Verkistinoj